CELEX: 32016R1253
Language: bg
Date: 2016-07-29 00:00:00
Title: Регламент за изпълнение (ЕС) 2016/1253 на Комисията от 29 юли 2016 година за изменение на Регламент (ЕС) № 92/2010 по отношение на обмена на данни между митническите органи и националните статистически органи и съставянето на статистиката (Текст от значение за ЕИП)

30.7.2016   
               
               
                  BG
               
               
                  Официален вестник на Европейския съюз
               
               
                  L 205/12
               
            РЕГЛАМЕНТ ЗА ИЗПЪЛНЕНИЕ (ЕС) 2016/1253 НА КОМИСИЯТА
      от 29 юли 2016 година
      за изменение на Регламент (ЕС) № 92/2010 по отношение на обмена на данни между митническите органи и националните статистически органи и съставянето на статистиката
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 471/2009 на Европейския парламент и на Съвета от 6 май 2009 г. относно статистиката на Общността за външната търговия с трети страни и за отмяна на Регламент (ЕО) № 1172/95 на Съвета (1), и по-специално член 6, параграф 1 и член 7, параграф 2 от него,
      като има предвид, че:
      
                  (1)
               
               
                  С Регламент (ЕО) № 471/2009 се създава обща рамка за систематичното изготвяне на европейската статистика, свързана с търговията със стоки с трети страни. Основният източник на данни за тази статистика са данните, получени от митническите декларации. Посоченият регламент бе създаден с цел да се вземат предвид специалните и новите опростявания при митническото оформяне, които се предвиждаше да бъдат въведени по силата на Регламент (ЕО) № 450/2008 на Европейския парламент и на Съвета (2) („Модернизирания митнически кодекс“). Това се отнася особено за „самооценката“, за която се предвиждаше освобождаване от задължение за представяне на митническа декларация, както и за режима на централизирано оформяне, който позволява митническите формалности при внос или износ да бъдат изпълнени в повече от една държава членка.
               
            
                  (2)
               
               
                  С Регламент (ЕС) № 952/2013 на Европейския парламент и на Съвета (3) („Митническия кодекс на Съюза“) бе отменен Модернизираният митнически кодекс и бяха заменени, считано от 1 май 2016 г., митническите разпоредби на Регламент (ЕИО) № 2913/92 на Съвета (4).
               
            
                  (3)
               
               
                  С Решение за изпълнение (ЕС) № 2016/578 на Комисията (5) се определя работната програма, предвидена в член 280 от Митническия кодекс на Съюза и свързана с електронните митнически системи, които трябва да бъдат разработени в съответствие с този кодекс.
               
            
                  (4)
               
               
                  До момента, в който въпросните електронни системи се въведат, в Делегиран регламент (ЕС) 2016/341 на Комисията (6) („Делегирания акт относно преходните правила“) се предвиждат преходни мерки за обмен и съхранение на информация между митническите органи и между митническите органи и икономическите оператори.
               
            
                  (5)
               
               
                  Регламент (ЕО) № 471/2009 беше приложен с Регламент (ЕС) № 92/2010 на Комисията (7)
                  
               
            
                  (6)
               
               
                  Необходимо е да се адаптира Регламент (ЕС) № 92/2010 към разпоредбите на Митническия кодекс на Съюза по отношение на специфичните процедури за обмен на данни между митническите органи и националните статистически органи, особено що се отнася до предвиденото в член 179 от Митническия кодекс на Съюза опростяване на митническите формалности, наричано централизирано оформяне.
               
            
                  (7)
               
               
                  Съгласието на митническите органи за опростяване на съставянето на митническите декларации за стоките, класирани в различните тарифни подпозиции, следва да бъде отразено в събраните статистически данни.
               
            
                  (8)
               
               
                  За да се получава информация за икономически значими движения между отделни държави членки след митническото оформяне, при вноса или преди него — при износа, — следва да се предприемат мерки за идентифициране на въпросните държави членки за целите на търговската статистика.
               
            
                  (9)
               
               
                  Измененията, налагащи адаптиране на изпращането на данни от държавите членки до Комисията (Евростат), следва да станат приложими само за месечните референтни периоди, считано от референтния месец януари 2017 г.
               
            
                  (10)
               
               
                  Регламент (ЕС) № 92/2010 следва да бъде съответно изменен.
               
            
                  (11)
               
               
                  Мерките, предвидени в настоящия регламент, са в съответствие със становището на Комитета по статистика за търговията със стоки с трети страни,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕС) № 92/2010 се изменя, както следва:
      
                  1)
               
               
                  Член 1 се заменя със следното:
                  „Член 1
                  Ред и условия за обмен на данни между митническите органи и националните статистически органи
                  1.   За целите на настоящия регламент се прилагат следните определения:
                  
                              а)
                           
                           
                              „централизирано оформяне в преходния период“ означава централизираното оформяне по смисъла на член 179 от Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (*) (наричан по-долу „Митническият кодекс на Съюза“), което предполага участието на митническите органи на повече от една държава членка и при което средствата за обмен на информация между митническите органи попадат в обхвата на член 18 от Делегиран регламент (ЕС) 2016/341 на Комисията (**);
                           
                        
                              б)
                           
                           
                              „автоматизирано централизирано оформяне“ означава централизирано оформяне, което предполага участието на митническите органи на повече от една държава членка и при което средствата за обмен на информация между митническите органи спадат към съответната транснационална електронна система за централизирано оформяне на вноса или износа в съответствие с предвиденото в работната програма по член 280 от Митническия кодекс на Съюза (***).
                           
                        2.   Националните митнически органи предоставят на своите национални статистически органи без забава и най-късно през месеца, следващ този, през който митническите декларации са били приети или са били предмет на съответни решения от митницата, записите за вноса и износа от митническите декларации:
                  
                              а)
                           
                           
                              които са били подадени до тях; или
                           
                        
                              б)
                           
                           
                              във връзка с които, в съответствие с член 225 от Регламент за изпълнение (ЕС) 2015/2447 на Комисията (****), допълнителната декларация е на тяхно разположение чрез пряк електронен достъп до системата на титуляря на разрешението.
                              Митническите органи предоставят на националните статистически органи преработени записи за вноса и износа, когато вече предоставените статистически данни са изменени или променени.
                           
                        Задължението за предоставяне на националния статистически орган на записите от митническите декларации не се прилага за митническите декларации, предмет на автоматизирано централизирано оформяне, които трябва да бъдат предоставени на друга държава членка по реда на параграф 3.
                  Първата алинея не засяга предвидените в член 17а от Регламент (ЕО) № 223/2009 на Европейския парламент и на Съвета (*****) права на националните статистически органи на достъп до административни записи и използване на тези записи.
                  3.   Считано от датата на въвеждане на механизма за взаимен обмен на данни по електронен път в съответствие с член 7, параграф 2 от Регламент (ЕО) № 471/2009, което означава от момента, в който съответната държава членка започне да прилага автоматизираното централизирано оформяне, се прилагат следните разпоредби:
                  Когато митническа декларация е обхваната от автоматизираното централизирано оформяне, митническият орган, до който е подадена тази митническа декларация, следи за това копия на данните от същата митническа декларация да се предават в срока, указан в параграф 2, първа алинея, на митническия орган на държавата членка, в която се намират стоките към момента на поставяне под митническия режим. Задължението за предаване на данните важи и за митническа декларация, във връзка с която, в съответствие с член 225 от Регламент за изпълнение (ЕС) 2015/2447, допълнителната декларация е на разположение чрез пряк електронен достъп в системата на титуляря на разрешението.
                  Предаването се счита за извършено, а срокът — за спазен, когато предаването между държавите членки се извършва при условията и реда на членове 231 и 232 от Регламент за изпълнение (ЕС) 2015/2447.
                  Получаващият данните митнически орган ги предава незабавно на своя национален статистически орган. С това обаче не се засягат предвидените в член 17а от Регламент (ЕО) № 223/2009 права на националните статистически органи на достъп до административни записи и използване на тези записи.
                  4.   По искане на националните статистически органи митническите органи проверяват дали предоставените от тях записи за вноса и износа са верни и пълни.
                  
                     (*)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1)."
						
                  
                     (**)  Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1)."
						
                  
                     (***)  Най-новото сред които е Решение за изпълнение (ЕС) 2016/578 на Комисията от 11 април 2016 г. за създаване на работна програма относно разработването и въвеждането на електронните системи, предвидени в Митническия кодекс на Съюза (ОВ L 99, 15.4.2016 г., стр. 6)."
						
                  
                     (****)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558)."
						
                  
                     (*****)  Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 87, 31.3.2009 г., стр. 164).“"
						
               
            
                  2)
               
               
                  В член 2, параграф 1 буква а) се заменя със следното:
                  
                              „а)
                           
                           
                              записите за вноса и износа, предоставяни от митническите органи в съответствие със задълженията, посочени в член 1;“.
                           
                        
            
                  3)
               
               
                  Член 2, параграф 2 се изменя, както следва:
                  
                              i)
                           
                           
                              буква ж) се заменя със следното:
                              
                                          „ж)
                                       
                                       
                                          код на стоката;
                                          когато статистиката е съставена, като е използван източникът на данни, посочен в член 4, параграф 1 от Регламент (ЕО) № 471/2009, и според констатациите на националните статистически органи този източник на данни е засегнат от споразумението на митническите органи по член 177 от Митническия кодекс на Съюза, в съставената от тях статистика националните статистически органи предвиждат възможност да се идентифицират данните, чиято релевантност или качество са засегнати от това споразумение;“
                                       
                                    
                        
                              ii)
                           
                           
                              буква з) се заменя със следното:
                              
                                          „з)
                                       
                                       
                                          държавата членка, в която се намират стоките към момента на поставяне под митническия режим. Националните статистически органи обаче са задължени да събират тази информация само когато вносът или износът е свързан с митнически декларации, предмет на централизирано оформяне по време на преходния период;
                                          държавата членка, в която е подадена митническата декларация. Националните статистически органи обаче са задължени да събират тази информация само когато вносът или износът е свързан с митнически декларации, предмет на автоматизирано централизирано оформяне;“
                                       
                                    
                        
                              iii)
                           
                           
                              буква и) се заменя със следното:
                              
                                          „и)
                                       
                                       
                                          държавата членка на местоназначение на вноса.
                                          По отношение на записи за вноса, за които няма налични митнически данни за държавата членка на местоназначението, държавите членки използват всяка друга информация от митническата декларация, за която считат, че е от значение за съставянето на статистика за външната търговия на държавата членка на местоназначение.
                                          Когато националните статистически органи не могат да получат каквато и да било пряка или непряка информация, която да позволява съставянето на такава статистика, те посочват геономенклатурен код „QV“, ако считат, че държавата членка на местоназначението е различна от държавата членка, в която се намират стоките към момента на поставяне под митническия режим;“
                                       
                                    
                        
                              iv)
                           
                           
                              буква й) се заменя със следното:
                              
                                          „й)
                                       
                                       
                                          държавата членка на действителен износ — при износ.
                                          По отношение на записи за износа, за които няма налични митнически данни за държавата членка на действителния износ, националните статистически органи използват всяка друга информация от митническата декларация, за която считат, че е от значение за съставянето на статистика за външната търговия на държавата членка на действителния износ.
                                          Когато националните статистически органи не могат да получат каквато и да било пряка или непряка информация, която да позволява съставянето на такава статистика, те посочват геономенклатурен код „QV“, ако считат, че държавата членка на действителния износ е различна от държавата членка, в която се намират стоките към момента на поставяне под митническия режим;“
                                       
                                    
                        
                              v)
                           
                           
                              буква л) се заменя със следното:
                              
                                          „л)
                                       
                                       
                                          държавата на изпращане/експедиране при внос.“
                                       
                                    
                        
            
                  4)
               
               
                  В член 2, параграф 3 първото изречение се заменя със следното:
                  „Статистиката подлежи на коригиране в случай на липсващи, забавени или непълни записи.“
               
            
                  5)
               
               
                  В член 2, параграф 4 първото изречение се заменя със следното:
                  „Държавите членки може да съставят информация с по-малко подробности от определените в член 6, параграф 1 от Регламент (ЕО) № 471/2009 за отделни сделки под статистическия праг.“
               
            Член 2
      Влизане в сила и прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      Член 1, параграфи 3 и 4 се прилагат за референтните периоди от месец януари 2017 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 29 юли 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 152, 16.6.2009 г., стр. 23.
      
         (2)  Регламент (ЕО) № 450/2008 на Европейския парламент и на Съвета от 23 април 2008 г. за създаване на Митнически кодекс на Общността (Модернизиран митнически кодекс) (ОВ L 145, 4.6.2008 г., стр. 1).
      
         (3)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
      
         (4)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
      
         (5)  Решение за изпълнение (ЕС) 2016/578 на Комисията от 11 април 2016 г. за създаване на работна програма относно разработването и въвеждането на електронните системи, предвидени в Митническия кодекс на Съюза (ОВ L 99, 15.4.2016 г., стр. 6).
      
         (6)  Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).
      
         (7)  Регламент (ЕС) № 92/2010 на Комисията от 2 февруари 2010 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на обмена на данни между митническите органи и националните статистически органи, съставянето на статистиката и оценката на качеството (ОВ L 31, 3.2.2010 г., стр. 4).